[{"text_idx": "#000006", "text": "Ni rigardas la sciencon la plej tau\u0306ga metodo gajni universale validajn ekkonojn. Ni emfazas la kunlaboradon de prihomaj sciencoj, sociaj sciencoj kaj natursciencoj. Sciencaj konoj formas la bazon de nia teh\u0302nika civilizacio kaj la fonton kaj de bonfarto kaj de vivkvalito de homoj. Pro tio ni rigardas sciencon kiel nian kernan kompetentecon, krom klerigo kaj sekulareco. Ni kontrau\u0306as emfaze pseu\u0306dosciencon kaj esoterajn influojn al scienca esplorado kaj instruado."}, {"text_idx": "#000008", "text": "La homo estas socia besto. G\u0302iaj elstaraj kapabloj estas komunikado kaj kunlaboro, la kapablo por lerni kaj la evoluigo de kulturo. Homoj fidas je ambau\u0306flanka helpo kaj solidareco. Per labordivido kaj aldone per pacema kunlaboro c\u0302iu homo atingas por si mem kaj por la tuta homaro altan efikon kaj progreson. Kiel humanistoj ni sekurigas kaj subtenas ankau\u0306 la plej malfortajn anojn de la homaro lau\u0306 niaj plej bonaj eblecoj. Justa socio estas sukcesa socio. Tiusence ni estas sociala partio."}, {"text_idx": "#000009", "text": "Ni estas scivolemaj esplorantoj kaj pioniroj, plibonigantoj kaj kreantoj de nehaltigebla s\u0302ang\u0302ig\u0302o. Humanista socio kreskas per fundamentaj ekkonoj kaj per la pozitiva efiko al la homa kunvivado. Ni formas nian estontecon aktive . Gravas taksi s\u0302ancojn kaj riskojn realisme, kaj uzi ekzistantajn eblecojn kaj ilojn respondece. Tiel en transhumanismaj eltrovoj ni vidas la eblecon por kiel eble plej multaj homoj konservi kaj plibonigi sian sanon kaj transpas\u0302i siajn biologiajn limojn. Ni volas dau\u0306ripove akordigi niajn civilizaciajn bezonojn kun la haveblaj rimedoj. Por tio ni konfidas al teh\u0302nologia progreso por malinterdependigi kreskon kaj efikojn al la naturo pas\u0302on post pa\u0302so. Tiel estos eble samtempe kontrau\u0306batali malric\u0302econ kaj malsaton tutmonde kaj konservi medion, klimaton kaj biodiverson por estontaj generacioj. Tiusence ni estas progresema partio."}, {"text_idx": "#000010", "text": "Humanistoj estas individuoj, kiuj akordigas siajn pensadojn kaj agon al tio, kion ili konsideras g\u0302usta kaj grava. Ni renkontas unu la alian je la sama nivelo kaj ne submetig\u0302as blinde al au\u0306toritatoj. Ni diskutas surbaze de argumentoj racie kompreneblaj. En la centro de nia klopodo staras sekulareco, memdecido, solidareco kaj toleremo. Ni solvas diferencojn malferme kaj racie, c\u0302ar ni supozas, ke c\u0302iu humanisto laboradas por nia afero. Nian kunlaboron karakterizas sincereco, konfido, fidindeco, malfermiteco kaj egalrajteco."}]